છેલ્લા છ – છ દિવસથી મોરબી જિલ્લાના ડેમી – ૧ , ૨ અને ૩ સિંચાઈ યોજના હેઠળ આવતા જલાશયોમાં સૌની યોજના હેઠળ નર્મદાના નિરથી ભરી દેવાની માંગ સાથે ડેમી યોજના હેઠળ આવતા ૨૦ ગામના ખેડૂતો દ્વારા ગુજરાત ખેડૂત સંગઠનના નેજા હેઠળ આંદોલન ચલાવવામાં આવી રહ્યું છે, સરકાર સામે આંદોલન કરતા ખેડૂતોની માંગણી પ્રત્યે સાત દિવસ બાદ પણ હકારાત્મક પ્રતિભાવ ન મળતાં આજે ખેડૂતોએ આંદોલન સમાપ્ત કરવાની સતાવાર જાહેરાત કરી હવે આ આંદોલનને ગામે ગામ લઈ જવા દરરોજ એક એક ગામમાં વિરોધ પ્રદર્શન કરવાનું આજે જાહેર કર્યું હતું.